Danone

Danone S.A. on ranskalainen, maailmanlaajuisesti toimiva elintarviketeollisuuden yritys, joka on perustettu alun perin vuonna 1919 Espanjassa. Yhtiö on tuoremeijerituotteiden ja pullovesien, lastenruokien ja terveysvaikutteisesti markkinoitujen tuotteiden valmistaja. 	

Danonen tunnetuimpia tuotemerkkejä ovat muun muassa meijerituotteista Actimel, pullovesistä Evian ja Volvic sekä lastenruoista Blédina. Danone oli aikaisemmin myös keksien ja murojen valmistaja, mutta se myi tämän toimialan vuonna 2007 yhdysvaltalaiselle Kraft Foods -yhtiölle. Kauppaan sisältyi muun muassa keksien valmistaja Lefèvre Utile (lyh. LU), jolla oli Suomessa tytäryhtiö LU Suomi Oy.

 Lähteet 

 Aiheesta muualla 

 Danone Group 
 Danone Suomi 

Luokka:CAC 40 -indeksi
Luokka:Elintarvikealan tuotemerkit
Luokka:Ranskalaiset elintarvikeyhtiöt
Luokka:Euronext 100 -indeksi
Luokka:Ranskalaiset pörssiyhtiöt
Luokka:Ranskalaiset teollisuusyritykset
Luokka:Euro Stoxx 50 -indeksi